১৮৫৬ সালের দিকে এঙ্গেলস ও তার স্ত্রী মেরি বার্নস আয়ার্যাচন্ডে যান।ইংল্যান্ড সরকার আয়ারল্যান্ডকে তখন নামমাত্র আত্মনিয়ন্ত্রণাধিকার প্রদান করেছে। এ বিষয়ে তিনি পর্যবেক্ষণ করে মার্কসকে একটি চিঠি লেখেন। চিঠিতে তিনি বলেন, ‘লৌহ হস্ত’ আয়ারল্যান্ডের সর্বত্র দৃশ্যমান। সরকার সব জায়গায় তার খবরদারী বজায় রাখে, কোথাও স্বায়ত্তশাসনের চিহ্ন দেখা নেই।ইংল্যান্ড সরকার এখনো আয়ারল্যান্ডকে তার কলোনী হিসেবেই শাসন করছে। তিনি আরো বলেন, ১১০০ থেকে ১৮৫০ সাল পর্যন্ত আয়ারল্যান্ডকে ইংল্যান্ডকে অবরোধ করে রাখায় দেশটিকে নিঃশেষ করে দিয়েছে। আইরিশ অর্থনীতি ও তার সংস্কৃতি-ঐতিহ্য সব ধ্বংস করে দিয়েছে। আইরিশরা এখন তাদের দেশকে নিজের দেশ ভাবে না। চিঠির শেষে তিনি বলেন, ইংল্যান্ড দেশটিকে শাসনে রাখার পদ্ধতি হিসেবে বেছে নিয়েছে নিপীড়ন চালিয়ে ও দুর্নীতিগ্রস্ত করে।প্রায় দেড়শ বছরের অধিক আগে এঙ্গেলস আয়ারল্যান্ড নিয়ে যে কথা বলেছিলেন তা যেন অক্ষরে অক্ষরে পার্বত্য চট্টগ্রামের উপর চলমান রাষ্ট্রীয় নিপীড়ন বৈষম্যকে স্মরণ করে দেয়।